Document ID: /roh_data/filtered/fineweb-2-filterrobots_roh.jsonl.gz/59139

Venderdi passà èn vegnids surdads a Claustra Selfranga ils novs vehichels d’urgenza als dus corps da pumpiers da Zernez e Claustra. Ensemen cun l’Assicuranza d’edifizis dal Grischun ha la Viafier retica modernisà per radund 12 milliuns francs en questa flotta.
Jau sun fitg cuntent. Ussa avain nus 4 vehichels top moderns che cumpiglia tut quai che dovra ozendi per executar in salvament.
Manischads vegnan quests novs vehichels d’urgenza dals pumpiers sezs. Quai è dentant mo in da divers midaments encunter ils vegls vehichels.
Schebain blera tecnica, han ins construì simpel. In grond pass vinavant. Oravant tut la capacitad è s'augmentada.
Tanc da 25’000 liters
Il coc dal vehichel per stizzar è il tanc, cun ina pumpa che po furnir fin a 3’000 liters per minuta. 12 pumpiers han plazs da seser, vitiers vegnan quatter plazs sin pe en las cabinas dal manischunz.
Quests vehichels èn pronts entaifer var 3 fin 5 minutas. Quai vul dir che nus essan bler pli spert tar il eveniment.
Salvar fin a 100 persunas
Il vehichel da salvar è cunzunt construì per tgirar persunas blessadas, e per transportar quellas ord la zona da privel. Cun ils dus vehichels avant maun, che han diesel ed oxigen per dus viadis – pon ins evacuar en tut fin a 400 persunas.